এ টি এম আজহারুল ইসলাম বলেন, সরকার বিগত এক বছর ধরে জামায়াতের শীর্ষ নেতৃবৃন্দকে আটক রাখলেও তাদের বিরুদ্ধে কোনো অপরাধ প্রমাণ করতে পারেনি। তারা কথিত মানবতাবিরোধী অপরাধের বিচারের নামে প্রহসন করছে। কিন্তু সে মামলায় সুবিধা করতে না পেরে এখন আমীরে জামায়াতের বিরুদ্ধে ১০ ট্রাক অস্ত্র মামলা দিয়ে প্রমাণ করেছে তারা আইনের শাসন ও মানবাধিকারে  বিশ্বাসী নয়। তারা শুধুই রাজনৈতিক প্রতিহিংসা চরিতার্থ করার জন্যই কথিত বিচারের নামে জাতীয় নেতৃবৃন্দের চরিত্র হননের আয়োজন করছে। কিন্তু জনগণ এ প্রহসন মেনে নেবে না। তিনি আমীরে জামায়াত মতিউর রহমান নিজামী,মাওলানা দেলাওয়ার হোসাইন সাঈদী, আলী আহসান মোহাম্মদ মুজাহিদ, মুহাম্মদ কামারুজ্জামান, আব্দুল কাদের মোল্লা, অধ্যাপক মুজিবুর রহমান, আতাউর রহমান ও ড.রেজাউল করিমসহ আটক নেতৃবৃন্দের নিঃশর্ত মুক্তি দাবি করেন।